BASES REGULADORAS DA BOLSA DE EMPREGO DA DEPUTACIÓN DE PONTEVEDRA.
ADMINISTRACIÓN LOCAL — Provincial — Deputación Provincial (Persoal, oposicións, 07/01/2015)

A deputada delegada en materia de persoal, en virtude das competencias delegadas da Presidencia, dita a seguinte RESOLUCIÓN: Segundo o disposto no artigo 35 do Real decreto 364/95, de 10 de marzo, poderase proceder á contratación de persoal laboral non permanente para realizar traballos que non poidan ser atendidos por persoal laboral fixo, conforme ós principios de mérito e capacidade. Así mesmo, de acordo co previsto no artigo 19 do I Convenio colectivo para persoal laboral desta Deputación, poderanse establecer relacións de candidatos para a substitución temporal de traballadores, ben a partir de procesos de selección de persoal funcionario ou laboral de carácter fixo, ben mediante a convocatoria pública e a aplicación dun baremo consensuado para o efecto na Comisión paritaria mixta e, en todo caso, coa autorización previa correspondente. En consecuencia, considerando o disposto nos citados preceptos legais e co fin de establecer un procedemento baseado nos principios de igualdade, mérito e capacidade, que asegure unha adecuada celeridade na selección e contratación do persoal en casos de urxencia e necesidade, a proposta da Comisión paritaria mixta, RESOLVO aprobar a convocatoria pública de selección do persoal que integrará a bolsa de emprego da Deputación de Pontevedra para contratacións laborais temporais, que se rexerá polas seguintes: 1. Esta convocatoria ten por obxecto constituír unha bolsa de emprego para a contratación laboral temporal de diferente persoal cando concorra algunha das seguintes circunstancias: 2. A través desta convocatoria preténdese seleccionar o persoal que integrará a bolsa de emprego e regular a cobertura dos postos ofertados cando concorra algunha das causas sinaladas no apartado anterior.3. En todo caso, estas contratacións estarán supeditadas ás limitacións establecidas na Lei de orzamentos xerais do Estado de cada ano e á existencia de consignación económica no orzamento provincial.1. A súa denominación e características relaciónanse no anexo I 2. Están excluídas as contratacións que deriven de proxectos ou programas de colaboración con outras administracións e as subvencionadas con fondos europeos cando nas súas bases se estableza un determinado sistema de selección ou a necesidade de que se oferten a través dos servizos públicos de emprego.3. Non se procederá á contratación ou nomeamento de persoal á marxe da bolsa para o exercicio de funcións iguais ou similares ás correspondentes ós postos ofertados.1. Para seren admitidos na bolsa de emprego os aspirantes deberán reunir os seguintes requisitos: 2. Todos os requisitos esixidos no apartado anterior deberán posuílos os aspirantes o día en que remate o prazo para presentar as solicitudes e conservalos, polo menos, ata a data en que se formalice a contratación.1. As persoas que desexen formar parte da bolsa de emprego deberán facelo constar mediante unha instancia dirixida ó presidente da Deputación de Pontevedra. A instancia conterá, polo menos, os datos persoais do solicitante, o seu enderezo e un teléfono para podelo localizar, así como a denominación do posto ofertado, e achegarase a seguinte documentación: A solicitude deberá presentarse utilizando o “MODELO DE SOLICITUDE DE BOLSA DE EMPREGO (referencia 921.070) que poderá descargar na páxina web da Deputación de Pontevedra (www.depo.es) ou solicitar no Rexistro xeral da propia Deputación. Os aspirantes deberán presentar unha instancia por cada un dos postos de traballo solicitados.2. O prazo para presentar as solicitudes será de 10 días hábiles, contados a partir do día seguinte ó da publicación da convocatoria no Boletín Oficial da Provincia de Pontevedra (BOPPO). 3. A presentación de solicitudes poderá facerse no Rexistro xeral da Deputación, na súa sede de Vigo, ou en calquera das formas establecidas no art.38.4 da Lei 30/92, de 26 de novembro, de réxime xurídico das administracións públicas e do procedemento administrativo común. As solicitudes que se presenten a través da oficina de correos deberán entregarse nun sobre aberto para que sexan seladas e datadas polo funcionario de Correos antes de seren certificadas.4. Os aspirantes con algunha discapacidade deberán achegar o certificado do seu grao de discapacidade e un certificado médico que acredite a súa capacidade para desempeñar o posto de traballo ó que opta.1. Logo de rematado o prazo de presentación de instancias a deputada delegada en materia de Persoal ditará unha resolución na que se aprobará a lista provisional de aspirantes admitidos e excluídos para cada un dos postos de traballo ofertados, que será publicada no BOPPO e exposta no taboleiro de anuncios do Pazo provincial, na sede de Vigo e na páxina web da Deputación.2. Os aspirantes excluídos e omitidos disporán dun prazo de 5 días hábiles, contados a partir do seguinte ó da publicación desta resolución no BOPPO, para emendar o defecto que motivase a exclusión.1. O tribunal cualificador estará integrado por cinco membros titulares e cinco suplentes, que serán designados pola deputada delegada en materia de Persoal na Resolución presidencial pola que se aprobe a lista definitiva de aspirantes admitidos e excluídos.2. A composición dos tribunais axustarase ós principios de imparcialidade e profesionalidade dos seus membros.3. Cada tribunal poderá dispoñer a incorporación de asesores especialistas, con voz e sen voto, cando a natureza ou as circunstancias dalgunha das probas o aconselle. Estes asesores limitaranse a prestar a súa colaboración nas súas especialidades técnicas.4. Os tribunais contarán cun membro proposto polo Comité de empresa ou a Xunta de persoal, que non poderá actuar na súa representación nin pertencer a ningún destes órganos ou ser delegado de persoal.1. A selección dos candidatos desenvolverase en dúas fases: 1. A data e a hora en que deberá constituírse cada tribunal e nas que dará comezo do primeiro exercicio das probas selectivas convocadas serán determinadas pola deputada delegada en materia de Persoal mediante resolución, xunto coa aprobación da lista definitiva de admitidos e a composición do tribunal, que se publicará a través dun anuncio no BOPPO e no taboleiro de anuncios do Pazo provincial, na sede de Vigo e na web, cando menos con 5 días naturais de antelación.2. Convocarase ós aspirantes para cada exercicio nun único chamamento e quedarán decaídos no seu dereito os que non comparezan a realizalo.3. Para realizar os exercicios os aspirantes deberán presentarse provistos do DNI ou outro documento fidedigno acreditativo da súa identidade, a xuízo do tribunal, e tamén dos medios materiais adecuados que sexan necesarios para a súa práctica.1. O tribunal poderá requirirlles ós aspirantes en calquera momento que acrediten a súa identidade.2. Na realización e corrección dos exercicios escritos garantirase o anonimato e o tribunal poderá utilizar os medios que considere oportunos.3. Despois de concluír cada un dos exercicios o tribunal fará pública, no taboleiro de anuncios do Pazo provincial, na sede de Vigo e na páxina web da Deputación, a relación de aspirantes que os superaron, indicando a puntuación obtida. Os aspirantes non incluídos na lista terán a consideración de non aptos.4. A relación de aprobados en cada exercicio deberá publicarse no taboleiro de anuncios, polo menos con 12 horas de antelación á nova reunión do tribunal cando se trate do mesmo exercicio, e con 24 horas de antelación cando se trate dun novo exercicio. Os aspirantes que participen no proceso selectivo poderán levar unha copia do cuestionario de preguntas. As respostas correctas publicaranse en www.depo.es. 5. Os exercicios terán lugar a porta pechada coa única asistencia dos membros do tribunal, dos colaboradores designados por estes e dos aspirantes.1. Cada un dos exercicios obrigatorios e eliminatorios da fase de oposición será cualificado de cero (0) a dez (10) puntos. Para aprobar cada un dos exercicios necesitarase obter unha puntuación mínima de cinco (5) puntos. No exercicio tipo test o tribunal determinará o número mínimo de respostas acertadas que se requiren para superar a proba, en función da complexidade técnica destas e das peculiaridades propias dos postos ofertados. Todas as preguntas terán o mesmo valor e na corrección deste exercicio penalizaranse as preguntas mal contestadas, de forma que por cada 3 preguntas incorrectas se descontará unha correcta ou a súa parte proporcional (2/0,66 e 1/0,33). Neste tipo de exercicios quedarán automaticamente anulados os exames asinados, os que conteñan datos que identifiquen o persoal signatario ou sinais ou marcas que puidesen romper o anonimato, así como aquel que resulte ilexible.2. A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal.3. Cando entre dúas puntuacións outorgadas por parte dos membros do tribunal exista unha diferenza de tres ou máis enteiros serán automaticamente excluídas ambas as dúas, a maior e a menor, e a media aritmética calcularase coas puntuacións concedidas polos demais membros do tribunal.1. Despois de publicar os resultados da fase de oposición convocaranse, a través deste anuncio e na páxina web da Deputación, os aspirantes que a superaron, para que presenten no Rexistro xeral da citada institución, na sede de Vigo ou a través de calquera das formas establecidas no art.38.4 da Lei 30/92, de 26 de novembro, a documentación correspondente á fase de concurso nun prazo de 5 días hábiles contados a partir do seguinte ó da súa publicación. Para estes efectos só se terán en conta os méritos que se xustifiquen documentalmente dentro deste prazo.2. Nesta fase comprobaranse e cualificaranse os méritos específicos adecuados ás características dos postos ofertados conforme ó seguinte BAREMO: 3. Despois da valoración de méritos, o tribunal fará públicas as puntuacións outorgadas na fase de concurso no taboleiro de anuncios e na páxina web da Deputación.4. Contra esta valoración os interesados poderán formular alegacións ante o tribunal no prazo de dez días naturais, contados a partir do seguinte á dita publicación.1. Logo de sumadas as puntuacións totais dos exercicios da fase de oposición e as da fase de concurso, o tribunal confeccionará a bolsa de emprego por orde de maior a menor puntuación segundo o posto de traballo ofertado. Esta será sometida á aprobación do presidente para a súa publicación, coñecemento dos interesados e demais efectos legais.2. A contratación de persoal para cada un dos postos de traballo ofertados efectuarase seguindo a orde de puntuación establecida na bolsa de emprego.3. No caso de empate na puntuación acudirase para dirimilo á outorgada na fase de oposición. De persistir o empate acudirase á obtida na fase de concurso, apartado a, e así sucesivamente. En último caso, realizarase un sorteo público entre os aspirantes empatados, que serán convocados para o efecto.1. A bolsa de emprego terá unha duración de dous anos e poderá prorrogarse coa incorporación de novos candidatos mediante convocatoria pública.2. Os postos desta convocatoria que coincidan con outros das convocatorias anteriores entrarán en funcionamento cando a bolsa correspondente ós mencionados postos quede sen candidatos, ben sexa por estaren estes contratados ou ben pola imposibilidade de contratación segundo o establecido nas bases.1. Cando se deba proceder a unha contratación temporal ofertaráselle o posto de traballo ó primeiro aspirante da lista, por teléfono e mediante telegrama. Daráselle un prazo de 48 horas para que acepte ou renuncie ó posto ofertado. En caso de non recoller o telegrama sobreenténdese que renuncia ó posto e poderá chamarse ó seguinte candidato da lista.2. Antes de levar a cabo a súa contratación o aspirante deberá achegar a seguinte documentación: 3. Os integrantes da bolsa deberán comunicarlle ó Servizo de Recursos Humanos e Formación calquera variación no seu enderezo postal, enderezo electrónico ou teléfono con respecto ós sinalados na solicitude de participación.4. Os membros do tribunal poderán coñecer o estado das listas e acceder ós informes das seleccións realizadas para comprobar se a orde de chamamento se corresponde coa lista. Ademais, serán informados puntualmente das renuncias ou exclusións.5. En todas as contratacións terase en conta a duración máxima prevista para cada modalidade contractual e os límites establecidos legalmente para evitar o encadeamento de contratos laborais temporais. Deste xeito, co fin de que se respecten os principios de acceso ó emprego público, os candidatos que figuren nas correspondentes listas de contratación deberán cumprir, no momento no que se lle oferte un posto de traballo, o requisito de que non estivesen contratados na Deputación ou nos extintos organismos autónomos durante un prazo superior a 24 meses nun período de 30 meses, con ou sen solución de continuidade, para o mesmo ou diferente posto de traballo, mediante dous ou máis contratos temporais, coas mesmas ou diferentes modalidades contractuais de duración determinada, agás nos supostos de contratacións laborais temporais de interinidade por vacante ou substitución. Este requisito esténdese a aqueles candidatos que, cunha nova contratación, superen o prazo de 24 meses nun período de 30 meses, agás nos referidos supostos de interinidade.1. Os integrantes das listas non perderán a orde de prelación que en cada momento lles corresponda nestas ata prestar servizos na Deputación durante un mínimo de seis meses, contados desde a posta en funcionamento da bolsa, de xeito que se a contratación para a que son chamados ten unha duración inferior retornarán ó posto que tiñan anteriormente.2. Rematada a contratación e traballados polo menos seis meses nun período dun ano, o interesado pasará a ocupar o último lugar na lista durante un ano. Finalizado este período volverá automaticamente ó lugar da lista que, de acordo coa súa puntuación, lle corresponda.3. En ningún caso se procederá ó chamamento de candidatos que se encontren traballando na Deputación na data prevista para que teña efectos o contrato, calquera que sexa a súa modalidade e posto de traballo a desempeñar. Neste caso conservará o lugar que lle corresponda na lista. Así, non se admitirá a renuncia a un contrato en vigor para poder desempeñar un novo contrato.4. Os integrantes das listas que, ó seren convocados para facer efectiva a súa contratación, non se presenten ou renuncien a esta, perderán os seus dereitos e quedarán excluídos das listas durante un ano. Unha vez transcorrido este prazo poderán solicitar de novo a súa inscrición. A renuncia á continuidade no desempeño dun posto de traballo terá a mesma consecuencia.5. Esta sanción non será aplicable nos seguintes supostos: 6. No caso de renuncia á oferta ou ó contrato de traballo farase constar na bolsa de emprego a súa situación. A Resolución presidencial terá carácter vinculante para a formalización dos contratos laborais de duración determinada que correspondan. O estado das listas poderase consultar na páxina web www.depo.es. Considerando os supostos de nomeamento de funcionarios interinos, previstos no artigo 10 da Lei 7/2007, de 12 de abril, pola que se aproba o Estatuto básico do empregado público, poderase recorrer ás listas da bolsa de emprego para o nomeamento de funcionarios interinos en calquera dos casos sinalados neste artigo con respecto a cada un dos postos ofertados, cumprindo cos principios de publicidade, igualdade, mérito e capacidade. As bases desta convocatoria vinculan a Administración provincial, o tribunal cualificador e os aspirantes que participen no proceso selectivo convocado. O tribunal queda facultado para interpretar as bases da convocatoria e para resolver cantas dúbidas e incidencias presente a súa aplicación. Ademais, poderá adoptar os acordos necesarios procurando a boa orde e desenvolvemento do proceso selectivo. Ó finalizar este proceso selectivo a documentación presentada e a instancia trasladaranse ó Servizo de Patrimonio Documental e Bibliográfico. Posteriormente, transcorrido un prazo de seis meses, destruiranse, polo que se lles recomenda ós interesados que as retiren durante este período. Este proceso selectivo regularase polo disposto nas bases da convocatoria e no I Convenio colectivo para persoal laboral desta Deputación. As contratacións que deriven deste proceso selectivo axustaranse ó previsto no Real decreto 2720/98, de 18 de decembro, e ás demais normas de aplicación correspondentes, salvo os casos de nomeamento de funcionarios interinos. As bases da convocatoria e os actos administrativos que deriven delas e das actuacións do tribunal poderanse impugnar nos casos e na forma establecidos pola Lei 30/92, de 26 de novembro de réxime xurídico das administracións públicas e do procedemento administrativo común, modificada pola Lei 4/99. Ademais dos requisitos xerais sinalados na base terceira os aspirantes a este posto deberán posuír a titulación de certificado de escolaridade ou equivalente. Brigadas de escavacións arqueolóxicas da Deputación que actúan por toda a provincia. PRIMEIRO EXERCICIO. De carácter obrigatorio e eliminatorio. Consistirá en contestar por escrito a 20 preguntas tipo test con catro respostas alternativas propostas polo tribunal e correspondentes ó contido do programa. O tempo máximo de realización da proba será de vinte (20) minutos. SEGUNDO EXERCICIO. De carácter obrigatorio e eliminatorio. Consistirá na realización dunha proba práctica proposta polo tribunal e relacionada coas materias contidas no programa, no tempo que determine o tribunal.1. Arqueoloxía e restauración. Conceptos básicos 2. Arqueoloxía da provincia de Pontevedra 3. Os proxectos arqueolóxicos da Deputación de Pontevedra 4. Consolidación e tapado de estruturas arqueolóxicas 5. O rexistro arqueolóxico e a súa documentación Pontevedra, a 22 de decembro de 2014.— A Deputada delegada, Begoña Estévez Bernárdez.— O Secretario, Carlos Cuadrado Romay.